SAD: Vrijeme i okolnosti za novi diplomatski pritisak ka izraelsko-palestinskom miru
U talasu velikih promjena u više arapskih država, izraelsko-palestinski mirovni pregovori ostaju i dalje na mrtvoj tački
Sjedinjene Američke Države ostaju na opredjeljenju o dvije države, neovisne, jedna uz drugu u skladnom odnosu. Okolnosti i vrijeme su, kako ocjenjuju mnogi analitičari, sazreli za novi, snažan i odlučan pritisak u tom pravcu. Decenijama se Washington oslanjao na prijateljski naklonjene vlade arapskih zemalja u nastojanjima da usmjerava arapsko-izraelski sukob ka mirnim rješenjima. Sadašnje nove okolnosti, bitno drugačije,. nalažu, jednostavno rečeno, Sjedinjenim Državama da usklade načine ostvarivanja uticaja na Srednjem Istoku. I mnogi političari i analitičari se slažu u ocjeni da je obnavljanje zastalog mirovnog procesa između Palestinaca i Izraela jedna od mogućnosti za produžavanje političkog prisustva i uticaja regionu u kojem Washington ima brojne interese. U talasu velikih promjena u više arapskih država, do sada i za sada, izraelsko-palestinski mirovni pregovori ostaju i dalje na mrtvoj tački. Palestinski militanti iz Pojasa Gaze granatiraju izraelska područja, izraelska armija uzvraća na te napade, Izraelci šire svoja naselja na okupiranim palestinskim teritorijama i takvo stanje američka državna tajnica Hillary Clinton ocjenjuje opasnim: Bivši savjetnik za nacionalnu sigurnost Zbigniew Brzezinski smatra da je ovo trenutak kada bi administracija predsjednika Obame morala odlučnije djelovati: Gospodin Brzezinski tvrdi da Washington mora djelovati brzo, prije nego Palestinska samouprava na Generalnoj skupštini Ujedinjenih nacija u septembru zatraži priznavanje neovisne palestinske države u okviru granica prije izraelsko-arapskog rata 1967. godine. Ta mogućnost brine i senatora Johna Kerry-ja, predsjedavajućeg senatskog Odbora za spoljne poslove. I on smatra da bi Washington trebao preduhitriti takav korak Palestinaca, korak koji bi mogao dodatno komplikovati zastali mirovni proces. Nakon nedavnnog susreta sa predsjednikom Izraela Shimonom Peresom i američki predsjednik Barack Obama je govorio o hitnosti postizanja izraelsko-palestinskog mirovnog sporazuma: Shibley Telhami, profesor na univerzitetu Maryland, ističe da bi uspješno američko posredovanje u postizanju mirovnog dogovora pomoglo Washingtonu da uspostavi dobre odnose sa novim vladama na Srednjem Istoku: Sjedinjene Američke Države ostaju na opredjeljenju o dvije države, neovisne, jedna uz drugu u skladnom odnosu. Okolnosti i vrijeme su, kako ocjenjuju mnogi analitičari, sazreli za novi, snažan i odlučan pritisak u tom pravcu.